**ZAPISNIK 2. SJEDNICE UČITELJSKOG VIJEĆA**

održane 10. prosinca 2019. godine s početkom u 11,00 sati

u Dvorani 1 Umjetničke škole Poreč, Narodni trg 1

Sjednica je započela u 11,00 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

Opravdano je odsutan učitelj Alen Bernobić.

Dnevni red:

1. **Usvajanje  zapisnika 1. sjednice Učiteljskog vijeća**

2. **Izvješća s natjecanja**

3**. Zamolbe**

4. **Pravilnik o napredovanju učitelja, nastavnika, stručnih suradnika i ravnatelja u osnovnim i srednjim školama i učeničkim domovima (NN 68/19)**

5. **Procedura izdavanja i obračunavanja putnih naloga**

6. **Nadoknada nastave za dane štrajka**

7. **Razno**

Dnevni red usvojen je jednoglasno.

**Ad 1)** Zapisnik 1. sjednice Učiteljskog vijeća usvojen je jednoglasno.

**Ad 2) Izvješća s natjecanja**

Ravnateljica je istaknula uspjeh učenika i učitelja na nastupima i natjecanjima: izvrstan rezultat učenica na 57. hrvatskom natjecanju za učenike i studente glazbe – komorni sastavi pod vodstvom učiteljice Samante Stell, nastup učenika harmonike na svjetskom natjecanju za harmoniku International open Trophy pod vodstvom učitelja Paola Peruška i učiteljice Anamarije Lovrečić, zatim rezultat učenika na 5. Međunarodnom festivalu harmonike „Akkordeonfest“ u Grazu, pod vodstvom učiteljice Ane Šterpin Zagoranski i učitelja Paola Peruška. Ravnateljica je čestitala i pohvalila učenike i učitelje za osvojene nagrade i izvanredne rezultate. Pohvalila je nastup učenica odjela suvremenog plesa na daCi Festivalu malih plesnih formi u Zagrebu, te istaknula odlazak na plesnu predstavu u Zagrebački plesni centar. Pohvalila je rad gudačkog orkestra pod vodstvom učiteljice Sanje Pančevski i njihove nastupe u sklopu Glazbenog poučka u Bujama, Pazinu i Puli. Učenici komornog sastava pod vodstvom učitelja Hrvoja Hleba nastupali su na tradicionalnom Balu volontera, a učenice komornog sastava pod vodstvom učiteljice Samante Stell na dodjeli nagrade Zlatna kuna Hrvatske gospodarske komore i na dodjeli nagrade Sv. Mauro. Pohvalila je i rad zbora i učenika koji su uz učiteljicu Marijanu Gulić nastupale povodom trgovačkog centra Lidl. Svi su učitelji pozvani da prate nastup učenika Umjetničke škole Poreč na porečkom adventu.

**Ad 3) Zamolbe**

Majka učenice Petre Radojčić uputila je zamolbu Učiteljskom vijeću da učenica pohađa zbor osnovne škole u Taru, što je Učiteljsko vijeće jednoglasno odobrilo.

Majka učenice 3. razreda gitare, Dore Koverlice, uputila je zamolbu Učiteljskom vijeću za akceleraciju u viši razred. Učiteljsko vijeće zamolbu je jednoglasno prihvatilo i imenovalo je Povjerenstvo za praćenje učenice: učitelji Hrvoje Hleb, Saša Šolić i Marijana Gulić.

Ravnateljica je ponovila upute za vođenje pedagoške dokumentacije za učenike koji akceleriraju razred te naglasila da je Dora Koverlica i dalje redovita učenica trećeg razreda u kojem se i vodi kroz praćenje programa i izostanke dok ne položi sve predmete višeg, četvrtog razreda kojeg akcelerira.

**Ad 4) Pravilnik o napredovanju učitelja, nastavnika, stručnih suradnika i ravnatelja u osnovnim i srednjim školama i učeničkim domovima (NN 68/19)**

Ravnateljica je upoznala Učiteljsko vijeće s novim Pravilnikom o napredovanju učitelja, nastavnika, stručnih suradnika i ravnatelja u osnovnim i srednjim školama i učeničkim domovima, posebno s čl. 10. gdje je propisano da se postupak za napredovanje u zvanje pokreće na zahtjev odgojno-obrazovnog radnika. Istaknula je i sve ostale promjene u Pravilniku i potaknula učitelje da razmišljaju o napredovanju ukoliko ispunjavaju uvjete. Posebno je skrenula pozornost promoviranim učiteljima mentorima i savjetnicima da imaju nove godišnje obaveze prema Pravilniku koje su dužni ispunjavate redovito.

**Ad 5) Procedura izdavanja i obračunavanja putnih naloga**

Ravnateljica je upoznala učitelje s novom Procedurom izdavanja i obračunavanja putnih naloga i uputila Učiteljsko vijeće u novu proceduru izdavanja i obračunavanja putnih naloga s naglaskom da se na vrijeme ispune Zahtjevi za upućivanje na službeno putovanje uz potpis pročelnika odjela.

**Ad 6) Nadoknada nastave za dane štrajka**

Ravnateljica je napomenula učiteljima da nadoknadu za neodržane sate nastave za vrijeme štrajka dogovaraju s roditeljem u terminu kad imaju slobodnu učionicu i kad roditelji mogu dovesti djecu te da nakon što s satničarkom Sašom Šolić osiguraju učionicu, pismeno unaprijed obavijeste ravnateljicu i tajnicu. Potaknula je učitelje da svatko napravi plan održavanja nadoknade u skladu s slobodnim prostorom u školi, Odlukom i mogućnostima djece i roditelja. Istaknula je da učitelji ne smiju imati više od 10 nastavnih sati prekovremenog rada tjedno i 180 sati godišnje. Prioritet je realizirati Godišnji plan i program i Školski kurikulum.

**Ad 7) Razno**

Ravnateljica je napomenula učiteljima da je važno da više koriste rubriku Napomena u dnevniku rada, da vode opširnije bilješke o radu učenika s ciljem kontinuiranog praćenja napredovanja i rada s učenikom, da redovito ocjenjuju učenike i kod izostanaka učenika ukoliko je opravdani izostanak da napišu tko je opravdao, kako i koji je razlog izostanka.

Čestitala je učiteljici savjetnici Vilijani Šugar na godišnjoj dodjeli nagrade HDGPP-a i istaknula kako je ponosna na rad učiteljice koja svoje zvanje profesorice savjetnice zadržava trajno. Zahvalila se učiteljskom vijeću što je podržalo prijedlog za učiteljicu savjetnicu Vilijanu Šugar.

Uputila je učitelje na redovito i svakodnevno vođenje pedagoške dokumentacije i evidencije rada.

Sjednica je završila u 12,15 sati.

 Zapisničar: Ravnateljica:

 Ana Horvatek Sanjica Sara Radetić

 \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_